Հավելված 7

ՀՀ կրթության, գիտության, մշակույթի

և սպորտի նախարարի 2025 թվականի

փետրվարի 3-ի N 11-Ն հրամանի

**«ՀԱՅԱՍՏԱՆԻ ՊԱՏՄՈՒԹՅՈՒՆ» ԱՌԱՐԿԱՅԻ ԾՐԱԳԻՐ**

**11-ՐԴ ԴԱՍԱՐԱՆ**

|  |  |
| --- | --- |
| **Թեմա 1.** | |
| Պայքար պետականության և ինքնիշխանության վերականգման համար V-VI դդ. | |
| **Նպատակ** | |
| Զարգացնել V-VI դդ. հայ ինքնության առջև ծառացած քաղաքական, տնտեսական, կրոնա-դավանաբանական և մշակութային մարտահրավերները և ազգային ինքնության պահպանման համար պայքարը հետազոտելու հմտություններ:  Զարգացնել պետականության կորստի պատճառները վերլուծելու և դրանցից հետևություններ անելու, արդի մարտահրավերների հետ համադրումներ անելու հմտություններ։ | |
| **Վերջնարդյունքներ** | |
| 1. Մեկնաբանի աշխարհաքաղաքական գործընթացների հետևանքները Հայաստանի ներքաղաքական կյանքում V-VI դդ.: 2. Մեկնաբանի ժամանակի քաղաքական, տնտեսական, կրոնա-դավանաբանական և մշակութային մարտահրավերներն ու դրանց դիմագրավման ուղղությամբ ձեռնարկված միջոցառումները: 3. Առաջադրի պատմական զարգացումների այլընտրանքային տարբերակներ, կանխատեսումներ անի դրանց արդյունքների և հետևանքների վերաբերյալ։ 4. Վերլուծի և գնահատի V դարի ինքնիշխանության և պետականության վերականգնման համար պայքարի արդյունքները՝ կարևորելով համաժողովրդական միասնական պայքարի անհրաժեշտությունը: 5. Գնահատի ոսկեդարյան մշակույթի ձեռքբերումները հայոց և համաշխարհային մշակույթի համատեքստում, արժևորի մշակութային ինքնության ձևավորման անհրաժեշտությունը: | |
| **Թեմայի բովանդակությունը** | |
| 1. Ինքնության կայացման փուլերն ու մարտահրավերները վաղ միջնադարում հայ իրականության մեջ: 2. Նախարարական համակարգը՝ ինքնության պահպանման գրավական: 3. Մշակութային ինքնության ձևավորումը. Մաշտոցյան գրերի գյուտը: Հայ մշակույթի Ոսկեդարը: 4. Մշակութային-քաղաքակրթական հետագա վերելքը: 5. Համահայկական միասնական պետության վերականգնման համար պայքարը V-VI դարերում: | |
| **Առաջարկվող գործունեության ձևեր** | **Խաչվող հասկացություններ** |
| * Աղբյուրների ուսումնասիրություն * Էսսեի կամ ակնարկի ներկայացում * Հետազոտական աշխատանք * Սահիկաշարի կամ տեսանյութի պատրաստում * Բանավեճ, քննարկում * խնդիրների առաջադրում և լուծումների ներկայացում, քննարկում * նկարի վերլուծություն * քարտեզի հետ աշխատանք | **Անհատական և մշակութային արժեհամակարգ**  Որքանո՞վ է մշակույթը կարևոր անհատի կյանքում:   * գաղափարների, համոզմունքների, արժեքների զգացողությունների, մշակութային դրսևորումների արժևորում * միջմշակութային արժեքների առնչությունների բացահայտում, ազգային ու համաշխարհային մշակութային արժեքները պահպանելու, զարգացնելու, փոխանցելու և հանրահռչակելու անհրաժեշտության արժևորում |
| **Միջառարկայական կապերը թեմայում** | |
| **Համաշխարհային պատմություն** - տվյալ ժամանակաշրջանի երկրների քաղաքական գործընթացներ, նշանավոր գործիչներ, պատմական կարևոր իրադարձություններ, դեպքեր փաստեր, հավատալիքներ  **Հայ գրականություն –** ոսկեդարյան մշակույթ  **Հասարակագիտություն** - «Մարդ և գեղագիտություն», «Թիմային և նախագծային աշխատանք», «Մտածողության մոդելներ» թեմաներ  **Արվեստ** - մշակույթի տարբեր բնագավառներ (ճարտարապետություն, երաշտություն, կերպարվեստ, կիրառական արվեստ), պատմաճարտարապետական հուշարձաններ | |
| **Կապը Հանրակրթության պետական չափորոշչով սահմանված միջնակարգ ծրագրի վերջնարդյունքների հետ** | |
| Մ7, Մ11, Մ14, Մ16, Մ17, Մ18, Մ 27, Մ 28, Մ 29, Մ39, Մ40, Մ41 | |

|  |  |
| --- | --- |
| **Թեմա 2.** | |
| **Ինքնությանը սպառնացող մարտահրավերները VII-IX դդ.** | |
| **Նպատակ** | |
| Զարգացնել VII-IX դդ. հայ ինքնության առջև ծառացած քաղաքական, տնտեսական, կրոնական մարտահրավերները, աղանդավորական շարժումներն ու ազատագրական պայքարը հետազոտելու հմտություններ:  Զարգացնել պետականության կորստի պատճառները վերլուծելու և դրանցից հետևություններ անելու, արդի մարտահրավերների հետ համադրումներ անելու հմտություններ։ | |
| **Վերջնարդյունքներ** | |
| 1. Փաստարկի և բացատրի աշխարհաքաղաքական գործընթացների հետևանքները Հայաստանի ներքաղաքական կյանքում VII-IX դդ.: 2. Վերլուծի նախարարական համակարգի տեղն ու դերը VII-IX դդ. պետականության պատմության մեջ, կատարի եզրահանգումներ: 3. Մեկնաբանի ժամանակի քաղաքական, տնտեսական, կրոնական և մշակութային մարտահրավերներն ու դրանց դիմագրավման ուղղությամբ ձեռնարկված միջոցառումները: 4. Կարևորի հակաաղանդավորական պայքարի նշանակությունը հոգևոր միասնության և ինքնության պահպանման գործում: 5. Գնահատի հակաարաբական պայքարի պատմական նշանակությունը պետության վերականգնման գործում: 6. Գնահատի տվյալ ժամանակաշրջանի մշակութային ձեռքբերումները հայոց և համաշխարհային մշակույթի համատեքստում, արժևորի մշակութային ինքնության պահպանման անհրաժեշտությունը: 7. Արժևորի Հայոց էպոսը որպես ազգային արժեք, համեմատի այլ էպոսների հետ՝ նշելով ընդհանրություններ և առանձնահատկություններ: 8. Հետազոտի VII-IX դդ.պատմաճարտարապետական յուրօրինակ որևէ հուշարձան, փորձի ազդեցություն կամ կապեր գտնել ներկա կյանքի իրողությունների հետ: | |
| **Թեմայի բովանդակությունը** | |
| 1. Արաբական արշավանքները և Հայաստանը VII դարի երկրորդ կեսին: Ինքնավար Հայաստան: 2. Հայոց նախարարական համակարգը Արաբական տիրապետության շրջանում: Իսլամը և հայերը. ինքնության պահպանման խնդիրներ: 3. Հակաարաբական պայքարը: 4. Օտարացեղ բնակչության աստիճանական ներթափանցումը Հայաստան. հայերի արտագաղթի սկզբնավորումը: 5. Աղանդավորական շարժումները հայ իրականության մեջ VII-IX դդ.: 6. Մշակութային ինքնության վերելքը VII-IX դդ.: Հայոց էպոսը: | |
| **Առաջարկվող գործունեության ձևեր** | **Խաչվող հասկացություններ** |
| * Աղբյուրների ուսումնասիրություն * Էսսեի կամ ակնարկի ներկայացում * Հետազոտական աշխատանք * Սահիկաշարի կամ տեսանյութի պատրաստում * Համեմատական աղյուսակների գծապատկերների, կազմում * Նկարի վերլուծություն * Բանավեճ, քննարկում * Խնդիրների առաջադրում և լուծումների ներկայացում ու քննարկում * Նախագծային աշխատանք * Քարտեզի հետ աշխատանք | **Անհատներ և հարաբերություններ**  Ո՞վ է պատմական անհատը:   * Պատմական գործիչների կյանքը, գործունեությունը, մշակութային ընդհանրությունները և տարբերությունները: Դիտարկել անհատի դերը և գործունեության ազդեցությունը պատմության հոլովույթում։ |
| **Միջառարկայական կապերը թեմայում** | |
| **Համաշխարհային պատմություն** - տվյալ ժամանակաշրջանի երկրների քաղաքական գործընթացներ, նշանավոր գործիչներ, պատմական կարևոր իրադարձություններ, դեպքեր փաստեր, հավատալիքներ  **Հայ գրականություն –** էպոս, գեղարվեստական ստեղծագործություններ  **Հասարակագիտություն** - «Մարդ և գեղագիտություն», «Թիմային և նախագծային աշխատանք», «Մտածողության մոդելներ» թեմաներ  **Արվեստ** - մշակույթի տարբեր բնագավառներ (ճարտարապետություն, երաշտություն, կերպարվեստ, կիրառական արվեստ), պատմաճարտարապետական հուշարձաններ | |
| **Կապը Հանրակրթության պետական չափորոշչով սահմանված միջնակարգ ծրագրի վերջնարդյունքների հետ** | |
| Մ7, Մ11, Մ14, Մ16, Մ17, Մ18, Մ 27, Մ 28, Մ 29, Մ39, Մ40, Մ41 | |

|  |  |  |
| --- | --- | --- |
| **Թեմա 3.** | | |
| **Ազատագրական պայքարի գաղափարական փուլը (XVI–XX դարի սկիզբ)** | | |
| **Նպատակ** | | |
| Զարգացնել XVI-XX դարի սկիզբ ընկած ժամանակահատվածի ինքնության առջև ծառացած մարտահրավերները և ազատագրական պայքարի գաղափարական փուլը հետազոտելու հմտություններ:  Զարգացնել պետականության կորստի պատճառները վերլուծելու և դրանցից հետևություններ անելու, արդի մարտահրավերների հետ համադրումներ անելու հմտություններ։ | | |
| **Վերջնարդյունքներ** | | |
| 1. Ներկայացնի XVI-XX դարի սկիզբ ընկած ժամանակահատվածի Հայաստանի ինքնիշխանության վերականգնման տարբեր ծրագրեր և գաղափարական պայքարի կարևոր իրադարձություններն ու երևույթները: 2. Փաստարկի և բացատրի աշխարհաքաղաքական գործընթացների հետևանքները Հայաստանի ներքաղաքական կյանքում: 3. Կարևորի առևտրականության և լուսավորական հայ գործիչների դերակատարումը պետականության վերականգնման և ինքնիշխանության համար պայքարի նոր գաղափարախոսության ձևավորման մեջ: 4. Գնահատի գաղափարախոսական պայքարի պատմական նշանակությունը պետության վերականգնման գործում: 5. Գիտակցի պատմական փորձի և ձեռբերումների յուրացման, զարգացման ու հաջորդ սերունդներին դրանց փոխանցման անհրաժեշտությունը: 6. Հետազոտի Հայաստանի ինքնիշխանության վերականգնման ծրագրերը և փորձի կազմել միացյալ Հայաստանի ինքնիշխանության վերականգնման ծրագրի նախագծի իր տարբերակը: | | |
| **Թեմայի բովանդակությունը** | | |
| 1. Աշխարհաքաղաքական նոր իրավիճակը աշխարհում և տարածաշրջանում XVI-XVII դարերում: 2. Ինքնիշխանության համար պայքարի աշխուժացումը: Գաղտնի խորհրդաժողովները: 3. Պայքարի եվրոպական և ռուսական ուղղությունները: 4. Պետականության և ինքնիշխանության համար պայքարը XVIII դ. երկրորդ կեսին: Հովսեփ Էմին: 5. Հայկական լուսավորականություն: Մադրասի խմբակը. հանրապետության գաղափարը: 6. Հայաստանի ազատագրության ծրագրերը: Արևմտահայերի սահմանադրական շարժումը: 7. Պետականության և ինքնիշխանության համար պայքարի գաղափարական փուլը. խմբակներ, կուսակցություններ: 8. Նոր գաղափարախոսություններ. ազատամտականություն, պահպանողականություն, ընկերվարություն: | | |
| **Առաջարկվող գործունեության ձևեր** | | **Խաչվող հասկացություններ** |
| * Աղբյուրների ուսումնասիրություն * Էսսեի կամ ակնարկի պատրաստում * Հետազոտական աշխատանք   (հիմնախնդիրների հետազոտում և այլն)   * Տեսանյութի կամ ֆիլմի դիտում և քննարկում * Սահիկաշարի կամ տեսանյութի պատրաստում * Խնդիրների առաջադրում և լուծումների ներկայացում ու քննարկում * Նախագծային աշխատանք | | **Օրինաչափություն**  Ի՞նչն է օրինաչափ:   * Պատմական երևույթների միջև օբյեկտիվորեն գոյություն ունեցող պատճառահետևանքային անհրաժեշտ կապեր, փոխադարձ պայմանավորվածություններ: Պատճառները, հետևանքները, առանձնահատկությունները, ընդհանրությունները դիտարկել որպես պատմական ու հասարակական երևույթների և իրադարձությունների օրինաչափություններ։ |
| **Միջառարկայական կապերը թեմայում** | | |
| **Համաշխարհային պատմություն** - տվյալ ժամանակաշրջանների երկրների քաղաքական գործընթացներ, նշանավոր գործիչներ, պատմական կարևոր իրադարձություններ, դեպքեր փաստեր  **Հասարակագիտություն** - «Թիմային և նախագծային աշխատանք», «Մտածողության մոդելներ», «Քաղաքական գաղափարախոսություններ», «Կուսակցություններ և շահերի խմբեր» թեմաներ | | |
| **Կապը Հանրակրթության պետական չափորոշչով սահմանված միջնակարգ ծրագրի վերջնարդյունքների հետ** | | |
| Մ7, Մ11, Մ14, Մ16, Մ17, Մ18, Մ 27, Մ 28, Մ 29, Մ39 | | |
|  | | |
| **Թեմա 4.** | | |
| **Պետականության և ինքնիշխանության համար պայքարը և ինքնության առջև ծառացած մարտահրավերները (XVIII–XX դարի սկիզբ)** | | |
| **Նպատակ** | | |
| Զարգացնել XVIII–XX դարասկիզբն ընկած ժամանակահատվածի ինքնության առջև ծառացած մարտահրավերները և պետականության և ինքնիշխանության համար պայքարի պատմությունը հետազոտելու հմտություններ: | | |
| **Վերջնարդյունքներ** | | |
| 1. Փաստարկի և բացատրի աշխարհաքաղաքական գործընթացների հետևանքները Հայաստանի ներքաղաքական կյանքում: 2. Վերլուծի և գնահատի տարբեր շրջափուլերում պետականության համար պայքարի կարևոր դրվագները, առանձնահատկություններն ու արդյունքները, կատարի եզրահանգումներ: 3. Մեկնաբանի XVIII–XX դարասկիզբն ընկած ժամանակահատվածում ինքնության առջև ծառացած մարտահրավերներն ու դրանց դիմագրավման ուղղությամբ ձեռնարկված միջոցառումները: 4. Արժևորի XVIII–XX դարասկիզբի պետականության և ինքնիշխանության վերականգնման պայքարում միասնական և փոխհամաձայնեցված գործելու արդյունքները, ցույց տա ազգային, հասարակական հոգևոր և անձնական շահերի միասնության կարևորությունը դրված նպատակների իրականացման գործում: 5. Գնահատի պետականության և ինքնիշխանության համար պայքարի նշանակությունը ինքնության պահպանման, ինքնավարության վերականգնման և միասնական պետության վերականգնման գործում: 6. Հետազոտի XVIII–XX դարասկիզբն ընկած ժամանակահատվածի պետականության և ինքնիշխանության համար պայքարի որևէ ակնառու գործչի գործունեություն կամ կարևոր իրադարձություն, փորձի բացահայտել գործչի կերպարի կամ իրադարձության ներկայացվածությունը գրականության մեջ և արվեստում: | | |
| **Թեմայի բովանդակությունը** | | |
| 1. Արևելյան Հայաստանի միացումը Ռուսաստանին: Ցարիզմի հակահայ քաղաքականությունը: 2. Զեյթունի 1862 թ. հերոսամարտը: 3. Հայկական հարցի միջազգայնացումը: 4. Ազատագրական պայքարի զինված փուլը: Ֆիդայական շարժումից մինչև համընդհանուր ապստամբության գաղափար: 5. XIX դարի վերջի ինքնապաշտպանական հերոսամարտերը: 6. XX դարասկզբի ազատագրական պայքարի դրսևորումները: 7. Հայ կամավորական շարժումը Առաջին աշխարհամարտի տարիներին: Ջոկատների կազմավորումը, մասնակցությունը մարտական գործողություններին: 8. Հայոց ցեղասպանությունը: Պատճառները, ընթացքը, մեթոդները, մեխանիզմները, գործողությունները: 9. Ինքնապաշտպանական հերոսամարտերը: 10. Ցեղասպանության պատասխանատուների դատավարությունն ու պատժումը: 11. Հայոց ցեղասպանության հետևանքները: Հայոց ցեղասպանության հիշողության փոխանցման անհրաժեշտությունը: 12. Սփյուռքի կազմավորումը. ինքնության պահպանման խնդիրները: 13. Հայոց միասնական ոգու հաղթանակը: Մայիսյան հերոսամարտերը: 14. Հայաստանի Առաջին Հանրապետութան տարածքային հիմնախնդիրները: Սևրի պայմանագիրը: | | |
| **Առաջարկվող գործունեության ձևեր** | **Խաչվող հասկացություններ** | |
| * Աղբյուրների ուսումնասիրություն * Շնորհանդեսների ներկայացում * Էսսեի կամ ակնարկի պատրաստում * Հետազոտական աշխատանք   (հիմնախնդիրների հետազոտում և այլն)   * Տեսանյութի կամ ֆիլմի դիտում և քննարկում * Նկարի վերլուծություն * Նախագծային աշխատանք * Քարտեզի հետ աշխատանք | **Ժամանակ և տարածություն**  Որտե՞ղ և ե՞րբ:  Դիտարկել պատմության շրջադարձային իրադարձությունները, երևույթները, ընկերային ու առտնին կյանքն ու սովորույթները, անհատների, հասարակությունների և քաղաքակրթությունների միջև փոխհարաբերությունները, անձի, ազգի և մարդկության տեսանկյունից: | |
| **Միջառարկայական կապերը թեմայում** | | |
| **Համաշխարհային պատմություն** - տվյալ ժամանակաշրջանների երկրների քաղաքական գործընթացներ, նշանավոր գործիչներ, պատմական կարևոր իրադարձություններ, դեպքեր փաստեր  **Աշխարհագրություն** - տվյալ ժամանակաշրջանի տարածաշրջանի պետությունների վարչա-քաղաքական և աշխարհագրական միջավայրի իմացություն  **Հայ գրականություն** - գեղարվեստական ստեղծագործություններ  **Հասարակագիտություն** - «Թիմային և նախագծային աշխատանք», «Մտածողության մոդելներ», «Մարդ և հասարակություն» թեմաներ | | |
| **Կապը Հանրակրթության պետական չափորոշչով սահմանված միջնակարգ ծրագրի վերջնարդյունքների հետ** | | |
| Մ7, Մ11, Մ14, Մ16, Մ17, Մ18, Մ27, Մ28, Մ29, Մ39 | | |

|  |  |
| --- | --- |
| **Թեմա 5.** | |
| **Պետության առջև ծառացած հիմնախնդիրները նորագույն շրջանում** | |
| **Նպատակ** | |
| Զարգացնել նորագույն շրջանում պետականության և ինքնիշխանության վերականգնման համար պայքարի պատմությունն ու հիմնախնդիրները հետազոտելու հմտություններ: | |
| **Վերջնարդյունքներ** | |
| 1. Փաստարկի և բացատրի աշխարհաքաղաքական գործընթացների հետևանքները Հայաստանի ներքաղաքական կյանքում: 2. Վերլուծի պետականության և ինքնիշխանության վերականգնման պայքարի՝ նորագույն շրջանի պատմության կարևոր դրվագները, առանձնահատկություններն ու արդյունքները, կատարի եզրահանգումներ: 3. Բացատրի նորագույն շրջանում պետության առջև ծառացած մարտահրավերներն դրանց դիմագրավման ուղղությամբ ձեռնարկված միջոցառումները: 4. Բացատրի ազատության գաղափարն իր ընկալմամբ և փորձի կազմել որևէ ժամանակաշրջանի համար Հայաստանի՝ որպես պետության զարգացման ծրագրի նախագիծ։ 5. Արժևորի Գարեգին Նժդեհի գործունեությունն ու Զանգեզուրի հերոսամարտի նշանակությունը: 6. Հետազոտի Լեռնային Ղարաբաղի հիմնախնդիրը և գնահատի դրա նշանակությունը: 7. Հետազոտի նշանավոր գործիչների և պետականության համար պայքարի պատմական դրվագների արտացոլումը գրականության մեջ և արվեստում՝ հատկապես շեշտադրելով պետականության խորհրդանիշ հանդիսացող աշխարհիկ պատմամշակութային հուշարձանների, Հայաստանի Հանրապետության տարածքում տեղակայված բնության հուշարձանները, բնապատկերները: 8. Հետազոտի պետական որևէ ակնառու գործչի գործունեություն կամ կարևոր իրադարձություն, բացահայտի տվյալ գործչի կերպարի կամ իրադարձության ներկայացվածությունը գրականության մեջ և արվեստում՝ առանձնահատուկ շեշտադրելով նաև կին գործիչների դերը: | |
| **Թեմայի բովանդակությունը** | |
| 1. Գարեգին Նժդեհ: Զանգեզուրի հերոսամարտը: 2. Խորհրդային Հայաստանը և Հայկական հարցը: 3. Վերակառուցումից դեպի անկախություն: 4. Լեռնային Ղարաբաղի հիմնախնդիր: 5. Հայաստանի Երրորդ Հանրապետություն: | |
| **Առաջարկվող գործունեության ձևեր** | **Ընդհանրական խաչվող հասկացություններ** |
| * Աղբյուրների ուսումնասիրություն * Էսսեի կամ ակնարկի պատրաստում * Հետազոտական աշխատանք   (հիմնախնդիրների հետազոտում և այլն)   * Նկարի վերլուծություն * Բանավեճ, քննարկում * Խնդիրների առաջադրում և լուծումների ներկայացում ու քննարկում * Նախագծային աշխատանք * Քարտեզի հետ աշխատանք | **Ժամանակ և տարածություն**  Որտե՞ղ և ե՞րբ:  Դիտարկել պատմության շրջադարձային իրադարձությունները, երևույթները, ընկերային ու առտնին կյանքն ու սովորույթները, անհատների, հասարակությունների և քաղաքակրթությունների միջև փոխհարաբերությունները, անձի, ազգի և մարդկության տեսանկյունից: |
| **Միջառարկայական կապերը թեմայում** | |
| **Համաշխարհային պատմություն** – նորագույն շրջանի երկրների քաղաքական գործընթացներ, նշանավոր գործիչներ, պատմական կարևոր իրադարձություններ, դեպքեր փաստեր  **Աշխարհագրություն** – XX դարի տարածաշրջանի պետությունների վարչա-քաղաքական և աշխարհագրական միջավայրի իմացություն  **Հասարակագիտություն** - «Մարդ և քաղաքականություն», «Թիմային և նախագծային աշխատանք», «Պետություն և քաղաքականություն», «Մտածողության մոդելներ», «Մարդ և հասարակություն», «Պետական համակարգ և իրավունքի պաշտպանության մեխանիզմներ» թեմաներ | |
| **Կապը Հանրակրթության պետական չափորոշչով սահմանված միջնակարգ ծրագրի վերջնարդյունքների հետ** | |
| Մ1, Մ7, Մ11, Մ14, Մ16, Մ17, Մ18, Մ 27, Մ 28, Մ 29, Մ39 | |